Virallinen lehti nro C 207 , 21/07/1999 s. 0124



KIRJALLINEN KYSYMYS E-3754/98 esittäjä(t): Marlies Mosiek-Urbahn (PPE) komissiolle (11. joulukuuta 1998) Aihe: Ranskalaisten tekstiilitukien takaisinmaksu Viittaan Werner Langen komissiolle 11.9.97 esittämään kirjalliseen kysymykseen N:o E-2856/97(1) ja Van Miertin komission puolesta 4.11.1997 antamaan vastaukseen ja kysyn seuraavaa: 1. Milloin sosiaaliturvamaksut maksetaan takaisin? Mistä maksumuodollisuuksista on sovittu (korot, maksuaika)? 2. Miksi näissä lain vastaisissa tuissa sovellettiin vähämerkityksisen tuen rajaa (100 000 ecua)? Tällöin maksetaan takaisin ainoastaan ne sosiaaliturvamaksut, jotka ylittävät kyseisen summan. Eikö siten rohkaista toisia jäsenvaltioita käyttämään vähämerkityksisen tuen rajaa porsaanreikänä ja myöntämään tapauskohtaisesti tukea yksittäisille aloille? Komission jäsenen Karel Van Miertinkomission puolesta antama vastaus (26. tammikuuta 1999) 1. Werner Langen esittämään kirjalliseen kysymykseen E-2856/97 annetussa vastauksessa mainittu sosiaalimaksujen alentamisjärjestelmä on otettu käyttöön 13. kesäkuuta 1998 annetulla lailla. Kyseisessä laissa säädetään taloudellisista helpotuksista, joita myönnetään sosiaalimaksujen alennusten muodossa yrityksille, jos nämä lyhentävät työntekijöiden viikottaista tuntimäärää 35 tuntiin ennen 1. päivää tammikuuta 2000. Sosiaalimaksujen vähennykset ovat sitä huomattavampia mitä aiemmin ennen kyseistä määräaikaa yritykset lyhentävät työaikaansa. Vähennykset kasvavat myös, jos yritykset lyhentävät työaikaa enemmän kuin laissa on esitetty. Työajan lyhentämisen ja sen ansiosta syntyneiden työpaikkojen yksityiskohdista päätetään työmarkkinaosapuolten välisissä neuvotteluissa. Ranskan viranomaisten komissiolle toimittamien tietojen mukaan järjestelmää tullaan laajentamaan koskemaan Ranskan taloutta kokonaisuudessaan. Komissio on julistanut tekstiilialalle myönnetyt tuet yhtenäismarkkinoille soveltumattomiksi 9. huhtikuuta 1997 tekemällään päätöksellä. Ranskan viranomaiset tutkivatkin parhaillaan tapoja, joilla nämä tuet voitaisiin periä takaisin ilman, että näistä tuista hyötyville yrityksille aiheutuisi ylittämättömiä taloudellisia ongelmia. Niinpä ne ehdottivat, että komissio porrastaisi takaisinperimistä ajallisesti. Komissio on esittänyt Ranskan viranomaisille ehdot, joiden mukaisesti komissio voi hyväksyä perimisen porrastamisen lyhyen jakson ajan. Se edellyttää kuitenkin korkojen maksua tuen saamisen ja todellisen takaisinperimisen väliseltä ajanjaksolta. 2. Tiedonannossaan, joka koski vähämerkityksistä tukea(2), komissio totesi, että kyseistä tukea koskeva sääntö synnyttää tukikynnyksen, jota pienempään määrään ei sovelleta EY:n perustamissopimuksen 92 artiklan 1 kohtaa, koska se ei vaikuta huomattavassa määrin yhteisön sisäiseen kauppaan. Komissio ei katso, että kyseinen sääntö rohkaisisi jäsenvaltioita tukemaan paikoin tiettyjä aloja, sillä 100 000 euron kynnystä määriteltäessä otetaan huomioon kaikki julkisten, kansallisten, alueellisten ja paikallisten viranomaisten myöntämä tuki kolmen vuoden ajalta. Vähämerkityksistä tukea koskevaa sääntöä sovellettaessa on otettava huomioon myös mahdollinen yhteisön rahoitusosuus. (1) EYVL C 117, 16.4.1998, s. 82. (2) EYVL C 68, 6.3.1996.